*Tämä artikkeli käsittelee Mötley Crüen studioalbumia. Englantilainen pop-yhtye Sailor on tehnyt kappaleen "Girls, Girls, Girls". Lisäksi Elvis Presley on näytellyt pääosaa elokuvassa Tyttöjä! Tyttöjä! Tyttöjä!.*

**Girls, Girls, Girls** on yhdysvaltalaisen rock-yhtye Mötley Crüen neljäs studioalbumi. Se julkaistiin toukokuussa 1987. Albumi sijoittui samana vuonna Billboard-listoilla Yhdysvalloissa sijalle 2 ja Britanniassa sijalle 14. Yhdysvalloissa albumin edelle meni vain Whitney Houstonin *Whitney*. Levyn tunnetuimpia kappaleita ovat singlet "Wild Side", "You’re All I Need" sekä nimikkoteos "Girls, Girls, Girls". Jokaisesta mainitusta on tehty myös Wayne Ishamin ohjaama musiikkivideo.

Albumin taustaa
---------------

Yhtyeen basisti sekä pääasiallinen sanoittaja Nikki Sixx oli levyn äänittämisen aikoihin koukussa heroiiniin, minkä johdosta hän ei kyennyt antamaan kaikkeaan kappaleiden kirjoittamiseen ja äänittämiseen. Hän ei pystynyt myöskään hallitsemaan asioita aikaisempaan tapaan. Tuottaja Tom Wermanilla oli suuri vastuu uuden albumin onnistuneessa valmistumisessa.

Kappale "Wild Side" on yhtyeen tyylille sopivaksi muokattu versio Isä meidän -rukouksesta. Ajatus oli Nikkin oma. Kappale "Girls, Girls, Girls" on kunnianosoitus naisille sekä yhtyeen riettaalle elämäntyylille ja sen loppusoolo päättyy kesken kaiken, kun yhtyeen kitaristi Mick Mars putoaa tuoliltaan humalassa kesken äänittämisen. "Dancing on Glass" kertoo huumeriippuvuudesta. "Five Years Dead" perustuu Nikkin lukemaan samannimiseen kirjaan vuodelta 1938. Balladi "You’re All I Need" perustuu Nikkin entiseen Nicole-nimiseen tyttöystävään, jonka hän ajatteli pettävän tätä näyttelijä Jack Wagnerin kanssa. Wagnerilla oli lähes samanniminen kappale "All I Need" vuodelta 1985, jossa mies surmaa rakastamansa naisen saadakseen tämän itselleen ikuisiksi ajoiksi. Yhtyeen kappaleeseen kuvattu musiikkivideo perustuu Wagnerin omaan teokseen eikä sisältänyt alkujaan ainuttakaan otosta itse yhtyeestä, kunnes niitä kuvattiin myöhemmin ohjaaja Wayne Ishamin studiolla ja lisättiin videoon levy-yhtiön vaatimuksesta. Albumin päätösraita "Jailhouse Rock" on liveäänitys yhtyeen Theatre of Pain -kiertueelta vuodelta 1986.

Kappaleluettelo
---------------

Kaikki sanat Nikki Sixx paitsi "Jailhouse Rock" ; Jerry Leiber ja Mike Stoller.

|  |
| --- |
| Nro | Nimi | Sävel | Kesto |  |
| 1. | "Wild Side" | Sixx, Lee, Neil | 4.40 |
| 2. | "Girls, Girls, Girls" | Sixx, Lee, Mars | 4.30 |
| 3. | "Dancing on Glass" | Sixx, Mars | 4.18 |
| 4. | "Bad Boy Boogie" | Sixx, Lee, Mars | 3.27 |
| 5. | "Nona" | Sixx | 1.27 |
| 6. | "Five Years Dead" | Sixx | 3.50 |
| 7. | "All in the Name of..." | Sixx, Neil | 3.39 |
| 8. | "Sumthin’ for Nuthin’" | Sixx | 4.41 |
| 9. | "You’re All I Need" | Lee, Sixx | 4.43 |
| 10. | "Jailhouse Rock" (Elvis Presley -cover) (live) | Leiber, Stoller | 4.39 |

| Vuoden 2003 uusintapainos |
| --- |
| Nro | Nimi | Kesto |  |
| 11. | "Girls, Girls, Girls" (instrumentaalimix) | 5.38 |
| 12. | "Wild Side" (instrumentaalimix) | 4.06 |
| 13. | "Rodeo" (ennenjulkaisematon) | 4.14 |
| 14. | "Nona" (instrumentaalidemo) | 2.42 |
| 15. | "All in the Name of..." (Moskova Live) | 5.02 |
| 16. | "Girls, Girls, Girls" (multimediakappale) |  |

Arvostelut
----------

* AllMusic:

Kokoonpano
----------

* Vince Neil – laulu
* Nikki Sixx – basso
* Mick Mars – kitara
* Tommy Lee – rummut

Aiheesta muualla
----------------

* Girls, Girls, Girls Discogsissa.  (englanniksi)
* Albumi *Girls, Girls, Girls* Encyclopaedia Metallum -sivustolla (englanniksi)